เงินฝากธนาคาร vs. ประกันแบบสะสมทรัพย์ แตกต่างกันหลายด้านไม่ว่าจะเรื่องของผลตอบแทน โดยประกันแบบสะสมทรัพย์มีแนวโน้มที่จะให้ผลตอบแทนที่น่าสนใจ แต่หากเป็นเรื่องของ สภาพคล่อง เงินฝากธนาคารนั้นมีสภาพคล่องสูงกว่า สามารถถอนเงินฝากมาใช้ได้ทันทีที่ต้องการ ในขณะที่ประกันสะสมทรัพย์จะมีกำหนดระยะเวลาครบกำหนดสัญญา ตั้งแต่ระยะสั้น 3-5 ปี หรือระยะกลาง 10-15 ปี สำหรับสิทธิประโยชน์ทางภาษี และความคุ้มครองนั้น ประกันแบบสะสมทรัพย์ให้สิทธิประโยชน์มากกว่า เพราะสามารถลดหย่อนภาษีเงินได้ส่วนบุคคลได้สูงสุดปีละ 100,000 บาท ทั้งยังได้รับความคุ้มครองชีวิต ซึ่งการเก็บเงินกับธนาคารไม่สามารถคุ้มครองชีวิตท่านได้